
98                                                                  DR 30.7.2018                                                       

 
Tuan Yang di-Pertua, sebagai penggulungan Tuan Yang di-Pertua, apa yang paling 

pentingnya adalah bagi kita supaya kementerian dan kerajaan yang ada pada hari ini mesti 
mengambil kira tentang masa depan terutamanya masa depan anak-anak muda. Anak-anak 
muda sedang memerhati apa yang sedang ditadbir oleh kerajaan pada hari ini dan pada saya 
Tuan Yang di-Pertua, kerajaan hari ini perlu belajar dan bekerjasama dengan pihak 
pembangkang yang mempunyai pengalaman mentadbir di bawah Kerajaan Barisan 
Nasional. Ini kerana pengalaman-pengalaman tadbir dan menguruskan negara dengan baik 
dan berjaya dan cemerlang.  

Usah sombong dan berdendam dengan dendam politik yang sempit dan jumud itu, 
kita tidak akan boleh membawa Malaysia ke tahap yang lebih baik. Mari kita bekerja untuk 
rakyat.  

Tuan Yang di-Pertua, saya mohon menyokong Usul Menjunjung Kasih Titah Seri 
Paduka Baginda Yang di-Pertuan Agong. Sekian, terima kasih. 

 Timbalan Yang di-Pertua [Tuan Nga Kor Ming]: Terima kasih Yang Berhormat 
Paya Besar. Sekarang saya menjemput Yang Berhormat kawasan Nibong Tebal. 

 

7.05 mlm. 

Dato’ Mansor bin Othman [Nibong Tebal]: Bismillahi Rahmani Rahim. 
Assalamualaikum warahmatullahi wabarakatuh, salam sejahtera. Tahniah di atas pelantikan 
Tuan Yang di-Pertua dan terima kasih kerana memberi ruang kepada saya untuk mengambil 
bahagian dalam perbahasan Usul Menjunjung Kasih atas Titah Seri Paduka Baginda Yang 
di-Pertuan Agong.  

Ke Bawah Duli Tuanku bertitah di antara lain, menyeru anggota Dewan yang mulia 
ini memberi perhatian kepada beberapa perkara pokok dan saya menyokong Titah Baginda 
supaya kita semua berusaha.  

Pertama, memelihara ketenteraman awam bagi menjamin kestabilan politik sebagai 
teras utama pembangunan negara.  

Kedua, memperbaiki ataupun memperkasakan ekonomi rakyat dan ketiga 
mengiktiraf sumbangan golongan pekerja dan wanita. 

Tuan Yang di-Pertua, saya dan Pakatan Harapan merakamkan penghargaan dan 
mengucapkan setinggi terima kasih kepada rakyat Malaysia yang bangkit dengan berani 
membuat perubahan menumbangkan Kerajaan Barisan Nasional dan menobatkan Pakatan 
Harapan sebagai kerajaan baru dalam PRU14 pada 9 Mei lepas. Pakatan Harapan menang 
PRU14 dengan bergaya. Mengapa saya berkata demikian?  

Pertama, Pakatan Harapan berjaya kekalkan kemenangan di negeri-negeri 
Selangor dan Pulau Pinang yang berjaya ditawan daripada Barisan Nasional dalam PRU 
tahun 2008 melalui Pakatan Rakyat pada ketika itu dan telah membuktikan prestasi 
pemerintahan yang cemerlang di kedua-dua negeri tersebut.  

Keduanya, dalam PRU14 Pakatan Harapan dapat menawan dan membentuk 
kerajaan di negeri Kedah, Perak, Negeri Sembilan, Melaka, negeri Johor, ya negeri Johor 
yang dikatakan negeri kubu kuat UMNO. Bersama-sama dengan Warisan dapat merampas 
negeri Sabah dari Barisan Nasional.  

Direkodkan juga Tuan Yang di-Pertua, yang undi popular Pakatan Harapan 
melonjak naik malah lebih tinggi dari undi popular yang diperoleh dalam PRU13. Contohnya 
dalam pertandingan tiga penjuru undi popular Barisan Nasional merudum daripada 49 
peratus yang mereka peroleh dalam PRU13 kepada hanya 37 peratus dalam PRU14. 
Manakala Pakatan Harapan mencatat 43 peratus undi popular dan PAS memperoleh 19 
peratus.  

 

 

 

 



Tuan Yang di-Pertua, sebagai penggulungan Tuan Yang di-Pertua, apa yang paling pentingnya adalah bagi kita supaya kementerian dan kerajaan yang ada pada hari ini mesti mengambil kira tentang masa depan terutamanya masa depan anak-anak muda. Anak-anak muda sedang memerhati apa yang sedang ditadbir oleh kerajaan pada hari ini dan pada saya Tuan Yang di-Pertua, kerajaan hari ini perlu belajar dan bekerjasama dengan pihak pembangkang yang mempunyai pengalaman mentadbir di bawah Kerajaan Barisan Nasional. Ini kerana pengalaman-pengalaman tadbir dan menguruskan negara dengan baik dan berjaya dan cemerlang. Usah sombong dan berdendam dengan dendam politik yang sempit dan jumud itu, kita tidak akan boleh membawa Malaysia ke tahap yang lebih baik. Mari kita bekerja untuk rakyat. Tuan Yang di-Pertua, saya mohon menyokong Usul Menjunjung Kasih Titah Seri Paduka Baginda Yang di-Pertuan Agong. Sekian, terima kasih. Timbalan Yang di-Pertua [Tuan Nga Kor Ming]: Terima kasih Yang Berhormat Paya Besar. Sekarang saya menjemput Yang Berhormat kawasan Nibong Tebal. 7.05 mlm. Dato' Mansor bin Othman [Nibong Tebal]: Bismillahi Rahmani Rahim. Assalamualaikum warahmatullahi wabarakatuh, salam sejahtera. Tahniah di atas pelantikan Tuan Yang di-Pertua dan terima kasih kerana memberi ruang kepada saya untuk mengambil bahagian dalam perbahasan Usul Menjunjung Kasih atas Titah Seri Paduka Baginda Yang di-Pertuan Agong. Ke Bawah Duli Tuanku bertitah di antara lain, menyeru anggota Dewan yang mulia ini memberi perhatian kepada beberapa perkara pokok dan saya menyokong Titah Baginda supaya kita semua berusaha. Pertama, memelihara ketenteraman awam bagi menjamin kestabilan politik sebagai teras utama pembangunan negara. Kedua, memperbaiki ataupun memperkasakan ekonomi rakyat dan ketiga mengiktiraf sumbangan golongan pekerja dan wanita. Tuan Yang di-Pertua, saya dan Pakatan Harapan merakamkan penghargaan dan mengucapkan setinggi terima kasih kepada rakyat Malaysia yang bangkit dengan berani membuat perubahan menumbangkan Kerajaan Barisan Nasional dan menobatkan Pakatan Harapan sebagai kerajaan baru dalam PRU14 pada 9 Mei lepas. Pakatan Harapan menang PRU14 dengan bergaya. Mengapa saya berkata demikian? Pertama, Pakatan Harapan berjaya kekalkan kemenangan di negeri-negeri Selangor dan Pulau Pinang yang berjaya ditawan daripada Barisan Nasional dalam PRU tahun 2008 melalui Pakatan Rakyat pada ketika itu dan telah membuktikan prestasi pemerintahan yang cemerlang di kedua-dua negeri tersebut. Keduanya, dalam PRU14 Pakatan Harapan dapat menawan dan membentuk kerajaan di negeri Kedah, Perak, Negeri Sembilan, Melaka, negeri Johor, ya negeri Johor yang dikatakan negeri kubu kuat UMNO. Bersama-sama dengan Warisan dapat merampas negeri Sabah dari Barisan Nasional. Direkodkan juga Tuan Yang di-Pertua, yang undi popular Pakatan Harapan melonjak naik malah lebih tinggi dari undi popular yang diperoleh dalam PRU13. Contohnya dalam pertandingan tiga penjuru undi popular Barisan Nasional merudum daripada 49 peratus yang mereka peroleh dalam PRU13 kepada hanya 37 peratus dalam PRU14. Manakala Pakatan Harapan mencatat 43 peratus undi popular dan PAS memperoleh 19 peratus.